Ο **Σέρχιο Κοντρερας Παρντο** περισσότερο γνωστός ως **Κόκε** (*Sergio Contreras Pardo «Koke»*) είναι Ισπανός ποδοσφαιριστής που τελευταία αγωνίζονταν ως επιθετικός στην ομάδα του Άρη.

Συλλογική καριέρα
-----------------

### Μάλαγα

Ο **Κόκε** γεννήθηκε στις 27 Απριλίου του 1983 στη Μάλαγα της Ισπανίας και ξεκίνησε τη σταδιοδρομία του από τα τμήματα υποδομής της ομώνυμης ομάδας.Το 2002/03 αγωνίστηκε αρχικά στη **Μάλαγα Β** και στα μισά της περιόδου προωθήθηκε στην πρώτη ομάδα που αγωνιζόταν στην Πριμέρα Ντιβιζιόν.

### Μαρσέιγ

Δεν καταφέρνει όμως να πάρει ικανοποιητικό χρόνο συμμετοχής και έτσι τον Ιανουάριο του 2004 παραχωρείται στη γαλλική Ολιμπίκ Μαρσέιγ. Εκεί, παρά το γεγονός ότι τον πρώτο ενάμιση χρόνο είχε αρκετές συμμετοχές, στη συνέχεια έχασε τη θέση του στην ενδεκάδα λόγω της συμφόρησης πολλών ποιοτικών επιθετικών στο ρόστερ της Μαρσέιγ. Αυτό είχε ως αποτέλεσμα την παραχώρησή του με τη μορφή δανεισμού στη Σπόρτινγκ Λισαβόνας κατά τη χειμερινή μεταγραφική περίοδο του 2006.

### Άρης Θεσσαλονίκης

Το καλοκαίρι του 2006 αποκτήθηκε μαζί με άλλους Ισπανούς ποδοσφαιριστές, από τον Άρη Θεσσαλονίκης, υπογράφοντας συμβόλαιο διάρκειας τριών ετών.
Στην ομάδα της Θεσσαλονίκης έκανε απο την αρχή τη διαφορά χάρη στην έφεση και τη συνέπειά του στο σκοράρισμα. Είναι ένας απο τους βασικούς συντελεστές της αναγέννησης του Άρη την τελευταία διετία ενώ απολαμβάνει την πλήρη αναγνώριση απο την πλευρά των οπαδών του συλλόγου.Χαρακτηριστικό είναι πως την τριετία 2007-09 ήταν ο πρώτος σκόρερ της ομάδας του.

Τον Ιούλιο του 2008 υπέγραψε νέο πενταετές συμβόλαιο με τον Άρη, ενώ ανακηρύχθηκε αρχηγός της ομάδας,όμως τον Μάιο του 2009 ο πρόεδρος του Άρη Λάμπρος Σκόρδας του διεμήνυσε πως βρίσκεται εκτός πλάνων,κυρίως λόγω του υψηλού του συμβολαίου. Παρόλα αυτά μετά την αλλαγή της διοίκησης και την αποχώρηση του Λάμπρου Σκόρδα από την προεδρία του συλλόγου ο Κόκε παρέμεινε στον Άρη. Στα πρώτα χρόνια στη Θεσσαλονίκη σκόραρε πολύ συχνά.Χαρακτηριστικό είναι ότι τα πρώτα 3 χρόνια ήταν πρώτος σκόρερ της ομάδας του.Στη συνέχεια της θητείας του στον Άρη συνέβαλλε στο δημιουργικό κομμάτι του παιχνιδιού.

### Μετέπειτα καριέρα

Τον Απρίλιο του 2011 αποχώρησε από τους Θεσσαλονικείς και πήρε μεταγραφή στην Χιούστον Ντάιναμο στις ΗΠΑ. Από τον Σεπτέμβριο του 2011 παίζει στη Ράγιο Βαγιεκάνο. Ακολούθησαν σύντομα περάσματα από την Μπακού, τη Ρέγκενσμπουργκ, και την Μπλούμιγκ. Έπειτα αγωνίστηκε στο νεοσύστατο πρωτάθλημα της Ινδίας με τη φανέλα της Νορθ Ιστ Γιουνάιτεντ.

### Επιστροφή στον Άρη

Το Φθινόπωρο του 2015 ο Κόκε επέστρεψε στον Άρη με στόχο να βοηθήσει το σύλλογο να επιστρέψει στη Super League. Οι κίτρινοι όμως δεν ανανέωσαν το συμβόλαιο του όταν συστάθηκε η νέα "ΠΑΕ ΑΡΗΣ 1914", το καλοκαίρι του 2016, λόγω της κακής εξωγηπεδικής του ζωής και της αγωνιστικής απόδοσης του.

Στυλ παιχνιδιού και άλλα στοιχεία
---------------------------------

Ο Σέρχιο Κόκε είναι ποδοσφαιριστής με πλούσιες ποδοσφαιρικές αρετές.Παρότι όμως έχει ταλέντο μετά το 2008 αδίκησε τον εαυτό του, παίρνοντας πολλά κιλά και κάνοντας ζωή απαγορευτική για ποδοσφαιριστή.Έτσι η καριέρα του ακολούθησε τη φθίνουσα πορεία από τη σεζόν 2008-2009 και έπειτα.Αυτό που τον χαρακτηρίζει είναι η τεχνική του κατάρτιση έχοντας άψογο χειρισμό της μπάλας,καλά στημένα και καλές κάθετες πάσες μέσα στην περιοχή οι οποίες καταλήγουν σε γκολ.Έχει σκοράρει εντυπωσιακά και δύσκολα γκολ πολλές φορές.

Ρεκόρ Γκίνες
------------

Ο πρώην επιθετικός του Άρη πέραν του ότι έχει αγωνιστεί σε εννιά διαφορετικά πρωταθλήματα και τρεις διαφορετικές ηπείρους, έχει σκοράρει όπου κι αν έχει παίξει! Το να σκοράρει κανείς σε εννιά διαφορετικά πρωταθλήματα είναι ρεκόρ για το Γκίνες σύμφωνα με την AS και το ρεκόρ αυτό ανήκει στον Κόκε, ο οποίος έχει πανηγυρίσει γκολ στην Ισπανία (Μάλαγα), τη Γαλλία (Μαρσέιγ), την Πορτογαλία (Σπόρτιγκ), την Ελλάδα (Άρης), το Αζερμπαϊτζάν (Μπακού), τις Ηνωμένες Πολιτείες (Χιούστον Ντινάμο), τη Γερμανία (Ρέγκενσμπουργκ), τη Βολιβία (Μπλούμινγκ) και την Ινδία (Ιστ Γιουνάιτεντ).

Διακρίσεις
----------

**Ατομικές**:

* 3 συνεχόμενες χρονιές πρώτος σκόρερ του Άρη σε όλες τις διοργανώσεις.(2007,2008,2009)
* Playoff 2007-2008: 2ος στις ασσιστ στο Ελληνικό Πρωτάθλημα(με 2 ασσιστ)
* Κανονική διάρκεια περιόδου 2009-2010: 3ος στις ασσιστ στο Ελληνικό Πρωτάθλημα
* Καλύτερο γκολ 28ης αγωνιστικής της σεζόν 2007-2008 (Άρης-Ηρακλής)
* Το βραβείο του Best Goal ΟΠΑΠ της 10ης αγωνιστικής της σεζόν 2008-2009(Άρης-Αστέρας Τρίπολης)
* Το γκολ της 10ης αγωνιστικής απέναντι στον Αστέρα Τρίπολης ήταν υποψήφιο για το καλύτερο της χρονιάς στο Ελληνικό Πρωτάθλημα της σεζόν 2008-2009
* Πρωτος σκορερ κυπελλου 2010

**Συλλογικές:**

* Στους 32 του Europa League της περιόδου 2010-1011
* Φιναλίστ κυπέλλου Ελλαδα(2008,2010)
*

Τίτλοι
------

Μάλαγα
* UEFA Intertoto Cup: 2002

### Μαρσέιγ

* Coupe de France:Τελικός 2005-2006

### Άρης

* Συμμετοχή σε 2 τελικούς Κυπέλλου Ελλάδας ( 2008 και 2010)

### ΦΚ ΜΠΑΚΟΥ

* Azerbaijan Cup: 2011–12

Στατιστικά σε όλες τις διοργανώσεις
-----------------------------------

**2001-2004:** 43 συμμετοχές, 5 γκολ (Ατλέτικο Μαλαγκένιο)

**2002-2003:** 6 συμμετοχές, 1 γκολ (Μάλαγα ΚΦ)

**2004-2006:** 43 συμμετοχές, 6 γκολ (Ολιμπίκ Μαρσέιγ)

**2006:** 6 συμμετοχές, 1 γκολ (Σπόρτινγκ Λισαβόνας)

**2006-2007:** 30 συμμετοχές, 10 γκολ(Άρης Θεσσαλονίκης)- (1 γκολ κάθε 3 ματς)

**2007-2008:** 44 συμμετοχές, 12 γκολ (Άρης Θεσσαλονίκης)- (1 γκολ κάθε 3.7 ματς)

**2008-2009:** 32 συμμετοχές, 6 γκολ (Άρης Θεσσαλονίκης)-(1 γκολ κάθε 5.3 ματς)

**2009-2010:**39 συμμετοχές, 7 γκολ (Άρης Θεσσαλονίκης)-(1 γκολ κάθε 5.6 ματς.)

**2010-2011:** 32 συμμετοχές, 4 γκολ (Άρης Θεσσαλονίκης)-(1 γκολ κάθε 7.75 ματς)

**2011:**  7 συμμετοχές, 1 γκολ (Χιούστον Ντάιναμο)

**2011-2012:** 6 συμμετοχές, 1 γκολ (Ράγιο Βαγιεκάνο)

**2011-2012:** 15 συμμετοχές, 4 γκολ (ΦΚ Μπακού)

**2012-2013:** 9 συμμετοχές, 3 γκολ (ΣΣΒ Γιαν Ρέγκενσμπουργκ)

**2013  :** 26 συμμετοχές, 2 γκολ (Μπλούμινγκ)

**2014-  :** 8 συμμετοχές, 3 γκολ(Νορθ Ιστ Γιουνάιτεντ)

**Σύνολο**: 316 συμμετοχές, 67 γκολ

Πηγές
-----

* Sergio Koke Player Profile - ESPN FC
* Koke - player profile - Transfermarkt
* Sergio Koke career stats, height and weight, age

|  |  |  |  |
| --- | --- | --- | --- |
| 

| π • σ • ε
Κορυφαίοι σκόρερ Κυπέλλου Ελλάδας |
| --- |
|  |
| 
* 1932: Κίτσος
* 1933: Ανδριανόπουλος
* *1934*
* *1935*
* *1936*
* *1937*
* *1938*
* 1939: Καλογιάννης
* 1940: Μαρόπουλος
* *1941*
* *1942*
* *1943*
* *1944*
* *1945*
* *1946*
* 1947: Βάζος
* 1948: Σίμος
* 1949: Μαρκόπουλος
* 1950: Κουντούρης
* 1951: Μουρατίδης & Δρόσος
* 1952: Θ. Σαραβάκος & Καμάρας
* 1953: Πανάκης
* 1954: Δρόσος
* 1955: Πανάκης
* 1956: Χανιώτης & Πολυχρονίου
* 1957: Σταματιάδης
* 1958: Υφαντής & Πολυχρονίου
* 1959: Υφαντής
* 1960: Νεστορίδης
* 1961: Νεστορίδης
* 1962: Σιδέρης
* 1963: Σιδέρης
* 1964: Σκόρδας & Τακτικός
* 1965: Σιδέρης
* 1966: Αγκαγκιάν
* 1967: K. Νικολαΐδης & Μιχαλόπουλος
* 1968: Σιδέρης
* 1969: Σιδέρης
* 1970: Σαράφης
* 1971: Παπαεμμανουήλ
* 1972: Αντωνιάδης
* 1973: Ιντζόγλου
* 1974: Τριαντάφυλλος
* 1975: Κρητικόπουλος & Νικολούδης
* 1976: Αρδίζογλου, Γκέσιος & Γαλάκος
* 1977: Παπαδημητρίου
* 1978: Μπάγιεβιτς
* 1979: Μπάγιεβιτς
* 1980: Τσιρώνης
* 1981: Ζήνδρος & Άλστρομ
* 1982: Χαραλαμπίδης
* 1983: Μαύρος
* 1984: Ζιώγας & Δημόπουλος
* 1985: Κμιέτσικ
* 1986: Μπατσινίλας
* 1987: Αναστόπουλος
* 1988: Δ. Σαραβάκος
* 1989: Δ. Σαραβάκος
* 1990: Δ. Σαραβάκος & Ντέταρι
* 1991: Δ. Σαραβάκος
* 1992: Ιορδανίδης
* 1993: Δημητριάδης
* 1994: Σλίσκοβιτς
* 1995: Δώνης
* 1996: Ντ. Νικολαΐδης
* 1997: Αλεξανδρής
* 1998: Αντεμάρ
* 1999: Βαζέχα
* 2000: Ντ. Νικολαΐδης
* 2009: Μπλάνκο
* 2010: Κόκε
* 2011: Μπλάνκο & Καφές
* 2012: Πάντελιτς
* 2013: Αθανασιάδης & Μήτρογλου
* 2014: Μπεργκ
* 2015: Ανγκούλο
* 2016: Μπουονανότε
* 2017: Νταουντά
* 2018: Πρίγιοβιτς, Χριστοδουλόπουλος & Κόντε
* 2019: Ιατρούδης
* 2020: Πέλκας & Παμλίδης
* 2021: Κρμέντσικ & Τζόλης
 |

 |